ഭാരതീയ ന്യായ സംഹിത

**ഭാരതീയ ന്യായ സംഹിത** (ഇന്ത്യൻ നീതിന്യായ നിയമം), റിപ്പബ്ലിക് ഓഫ് ഇന്ത്യയിലെ കുറ്റകൃത്യങ്ങളുടെ സംഹിത ആണ്. അതൊരു അടിസ്ഥാന നിയമമാണ്.

## പശ്ചാത്തലവും സമയക്രമവും
2023 ഓഗസ്റ്റ് 11-ന് ആഭ്യന്തര മന്ത്രി അമിത് ഷാ, ഭാരതീയ ന്യായ സംഹിത ബിൽ, 2023 ലോക്‌സഭയിൽ അവതരിപ്പിച്ചു.

2023 ഡിസംബർ 12-ന് ഭാരതീയ ന്യായ സംഹിത ബിൽ 2023 പിൻവലിച്ചു. 

2023 ഡിസംബർ 12-ന് ഭാരതീയ ന്യായ (രണ്ടാം) സംഹിത ബിൽ, 2023 ലോക്‌സഭയിൽ അവതരിപ്പിച്ചു.

2023 ഡിസംബർ 20-ന് ഭാരതീയ ന്യായ (രണ്ടാം) സംഹിത ബിൽ, 2023 ലോക്‌സഭയിൽ പാസാക്കി.

2023 ഡിസംബർ 21-ന് ഭാരതീയ ന്യായ (രണ്ടാം) സംഹിത ബിൽ, 2023 രാജ്യസഭയിൽ പാസാക്കി.

2023 ഡിസംബർ 25-ന് ഭാരതീയ ന്യായ (രണ്ടാം) സംഹിത ബില്ലിന് 2023 ഇന്ത്യൻ രാഷ്ട്രപതിയുടെ അംഗീകാരം ലഭിച്ചു.

### മാറ്റങ്ങൾ
2023-ലെ ഭാരതീയ ന്യായ സംഹിത ബില്ലിന്റെ വക്താക്കൾ ഇന്ത്യൻ നിയമവ്യവസ്ഥയിൽ വരുത്തുന്ന ചില സവിശേഷതകൾ ഇവയാണ്:

ഇരുപത് പുതിയ കുറ്റങ്ങൾ ചേർത്തിട്ടുണ്ട്. റദ്ദാക്കിയ ഇന്ത്യൻ ശിക്ഷാ നിയമത്തിലെ പത്തൊമ്പത് വകുപ്പുകളും ഒഴിവാക്കിയിട്ടുണ്ട്. 33 കുറ്റങ്ങൾക്ക് തടവുശിക്ഷയും 83 കുറ്റങ്ങൾക്ക് പിഴയും വർധിപ്പിച്ചു. 23 കുറ്റങ്ങൾക്ക് നിർബന്ധിത മിനിമം ശിക്ഷ നടപ്പാക്കി. ആറ് കുറ്റകൃത്യങ്ങളിൽ *സാമൂഹ്യ സേവനത്തിനുള്ള* ശിക്ഷ ഏർപ്പെടുത്തിയിട്ടുണ്ട്.

* **ശരീരത്തിനെതിരായ കുറ്റകൃത്യങ്ങൾ**: കൊലപാതകം, ആത്മഹത്യാ പ്രേരണ, ആക്രമണം, ഗുരുതരമായ മുറിവേൽപ്പിക്കൽ എന്നിവയിൽ ഐ.പി.സിയുടെ വകുപ്പുകൾ ഭാരതീയ ന്യായ സംഹിത (ബി.എൻ.എസ്) നിലനിർത്തുന്നു. സംഘടിത കുറ്റകൃത്യം, തീവ്രവാദം, കൊലപാതകം അല്ലെങ്കിൽ ചില കാരണങ്ങളാൽ ഒരു കൂട്ടം ഗുരുതരമായ മുറിവേൽപ്പിക്കൽ തുടങ്ങിയ പുതിയ കുറ്റകൃത്യങ്ങൾ ഇത് ചേർക്കുന്നു.
* **സ്ത്രീകൾക്കെതിരായ ലൈംഗിക അതിക്രമങ്ങൾ:** ബലാത്സംഗം, അതിക്രമം, പിന്തുടരൽ, സ്ത്രീയുടെ എളിമയെ അപമാനിക്കൽ എന്നിവയിൽ ഐ.പി.സിയുടെ വകുപ്പുകൾ ബി.എൻ.എസ് നിലനിർത്തുന്നു. കൂട്ടബലാത്സംഗത്തിന്റെ കാര്യത്തിൽ ഇരയെ *മേജറായി* തരംതിരിക്കാനുള്ള പരിധി 16 മുതൽ 18 വയസ്സ് വരെ വർദ്ധിപ്പിക്കുന്നു.
* **സ്വത്തിനെതിരായ കുറ്റകൃത്യങ്ങൾ:** മോഷണം, കവർച്ച, വീട്ടുകവർച്ച, വഞ്ചന എന്നിവയിൽ ഐ.പി.സിയുടെ വകുപ്പുകൾ ബി.എൻ.എസ് നിലനിർത്തുന്നു. സൈബർ കുറ്റകൃത്യം, സാമ്പത്തിക തട്ടിപ്പ് തുടങ്ങിയ പുതിയ കുറ്റകൃത്യങ്ങൾ ഇതിൽ ചേർക്കുന്നു.
* **രാജ്യത്തിനെതിരായ കുറ്റകൃത്യങ്ങൾ:** രാജ്യദ്രോഹത്തെ ഒരു കുറ്റമായി ബി.എൻ.എസ് നീക്കം ചെയ്യുന്നു. പകരം, ഇന്ത്യയുടെ പരമാധികാരത്തെയും ഐക്യത്തെയും അഖണ്ഡതയെയും അപകടപ്പെടുത്തുന്ന പ്രവൃത്തികൾക്ക് ഒരു പുതിയ കുറ്റമുണ്ട്.
* **പൊതുജനങ്ങൾക്കെതിരായ കുറ്റകൃത്യങ്ങൾ:** പരിസ്ഥിതി മലിനീകരണം, മനുഷ്യക്കടത്ത് തുടങ്ങിയ പുതിയ കുറ്റകൃത്യങ്ങൾ ബി.എൻ.എസ് കൂട്ടിച്ചേർക്കുന്നു.

## ഘടന
ഭാരതീയ ന്യായ സംഹിതയെ 358 ഖണ്ഡികകൾ അടങ്ങുന്ന 20 അധ്യായങ്ങളായി തിരിച്ചിരിക്കുന്നു. സംഹിതയുടെ ഘടന ഇന്ത്യൻ ശിക്ഷാ നിയമത്തിന് സമാനമാണ്. സംഹിതയുടെ രൂപരേഖ ഇപ്രകാരമാണ്:

## പരിഹരിക്കേണ്ട സാങ്കേതിക പ്രശ്നങ്ങൾ
ആവശ്യമായ സാമഗ്രികളും പോലീസിന് മതിയായ പരിശീലനവും ഇല്ലെങ്കിൽ, നിയമങ്ങൾ ഫലപ്രദമാകാൻ മാസങ്ങളെടുക്കുമെന്ന് ഉദ്യോഗസ്ഥർ പറയുന്നതായി പത്രവാർത്തയുണ്ട്. ഇതനുസരിച്ച്, പുതിയ നിയമം  നടപ്പാക്കുന്നത് സംബന്ധിച്ച് പോലീസ് സ്റ്റേഷനുകളിലും കോടതികളിലും ആശയക്കുഴപ്പം നിലനിന്നിരുന്നതായി നിരവധി പോലീസ് ഉദ്യോഗസ്ഥരെ ഉദ്ദരിച്ചാണ് വാർത്ത. സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഒരേസമയം നിയമങ്ങൾ നടപ്പാക്കേണ്ടിവരുമെന്നും വ്യത്യസ്ത തിയ്യതികൾ ഉണ്ടാകാൻ കഴിയില്ലെന്നും മുതിർന്ന സർക്കാർ ഉദ്യോഗസ്ഥരെ ചൂണ്ടിക്കാട്ടി വാർത്തയിൽ പറയുന്നു. 

ഡിസംബർ 25-ലെ വിജ്ഞാപനമനുസരിച്ച് *കേന്ദ്ര സർക്കാർ ഔദ്യോഗിക ഗസറ്റിലെ വിജ്ഞാപനം വഴി നിയമിക്കുന്ന തിയ്യതിയിൽ നിയമങ്ങൾ പ്രാബല്യത്തിൽ വരും* എന്ന് പറയുന്നുവെങ്കിലും, നിലവിൽ  രാജ്യത്തുടനീളമുള്ള 95% പോലീസ് സ്റ്റേഷനുകളും ഉപയോഗിച്ചു വരുന്ന കമ്പ്യൂട്ടർ സോഫ്റ്റ് വെയരിൽ ഏർപ്പടുത്തേണ്ട മാറ്റേണ്ടതുൾപ്പടെയുള്ള സാങ്കേതിക പ്രശ്നങ്ങൾക്ക് പരിഹാരം കാണുന്നത് വരെ പുതിയ നിയമങ്ങൾ പ്രായോഗികമാക്കുന്നത് അത്ര എളുപ്പമല്ല.

അതേസമയം, 2023 ഡിസംബറിൽ പാർലമെന്റ് പാസാക്കിയ മൂന്ന് ക്രിമിനൽ നിയമങ്ങൾ നടപ്പിലാക്കുന്നതിനുള്ള തിയ്യതി ഈ വർഷം ജനുവരി 26-ന് മുമ്പ് പ്രഖ്യാപിക്കുമെന്ന് ഒരു മുതിർന്ന സർക്കാർ ഉദ്യോഗസ്ഥനെ ഉദ്ധരിച്ച് പത്രങ്ങൾ റിപ്പോർട്ട് ചെയ്യുന്നു. രാജ്യത്തുടനീളം ഈ നിയമങ്ങൾ നടപ്പിലാക്കാൻ ഒമ്പത് മാസം മുതൽ ഒരു വർഷം വരെ എടുത്തേക്കാം, അടുത്ത രണ്ട് മാസത്തിനുള്ളിൽ അഹമ്മദാബാദിൽ ഒരു പൈലറ്റ് പ്രോജക്റ്റ് തുടങ്ങുമെന്നും ഒരു വർഷത്തിനുള്ളിൽ രാജ്യത്തിന്റെ 90% പുതിയ നിയമങ്ങളുടെ കീഴിലാക്കുമെന്നും ഉദ്യോഗസ്ഥർ പറഞ്ഞു. തുടക്കത്തിൽ കണക്റ്റിവിറ്റി പ്രശ്‌നങ്ങളുള്ള ചില മേഖലകൾ ഒഴിവാക്കിയായിരിക്കും പുതിയ നിയമങ്ങളുടെ പരിധി.

അടുത്ത ഏതാനും മാസങ്ങൾക്കുള്ളിൽ, ഓരോ ജില്ലയിലും പിരമിഡ് സംവിധാനത്തിൽ പോലീസുകാർക്കായി പ്രവർത്തിക്കുന്ന 3,000 മാസ്റ്റർ പരിശീലകർക്ക് പരിശീലനം നൽകുമെന്നും പരിശീലനത്തിന് മേൽനോട്ടം വഹിക്കാൻ ബ്യൂറോ ഓഫ് പോലീസ് റിസർച്ച് ആൻഡ് ഡവലപ്‌മെന്റിന് കീഴിൽ ഒരു ടാസ്‌ക് ഫോഴ്‌സ് രൂപീകരിച്ചിട്ടുണ്ടെന്നും റിപ്പോർട്ടിൽ പറയുന്നു. ക്രിമിനൽ ജസ്റ്റിസ് സിസ്റ്റം, നാഷണൽ ഓട്ടോമാറ്റിക് ഫിംഗർപ്രിന്റ് ഐഡന്റിഫിക്കേഷൻ സിസ്റ്റം, ഡിലേഡ് വാണിംഗ് മൊഡ്യൂൾ, ക്രിമിനോളജി എന്നിവയും ക്രൈം വാച്ച് നെറ്റ്‌വർക്കും അനുബന്ധ സംവിധാനങ്ങളും ഉൾപ്പെടെ ക്രിമിനൽ നീതിന്യായ വ്യവസ്ഥയുടെ മറ്റ് ഭാഗങ്ങളെ നാഷണൽ ക്രൈം റെക്കോർഡ്സ് ബ്യൂറോ ഏകോപിപ്പിക്കുമെന്ന് അറിയുന്നു. ഈ സ്വതന്ത്ര മണ്ഡലങ്ങളുടെ ലയനം മൂന്ന് ക്രിമിനൽ നിയമങ്ങൾക്ക് അനുസൃതമായി വേഗത്തിലുള്ള ക്രിമിനൽ നീതിന്യായ വ്യവസ്ഥയ്ക്ക് കാരണമാകുമെന്ന് ഉദ്യോഗസ്ഥർ പറഞ്ഞു. ഒന്നിലധികം പ്ലാറ്റ്‌ഫോമുകളുടെ സംയോജനവും നടപ്പാക്കലും കാണുന്ന ആദ്യത്തെ സ്റ്റേഷനായിരിക്കും ചണ്ഡീഗഢ് എന്നും റിപ്പോർട്ടുകൾ സൂചിപ്പിക്കുന്നു.

ഇന്ത്യയിലെ മൂന്ന് പുതിയ ക്രിമിനൽ നിയമങ്ങൾ 2024 ജൂലൈ 1 മുതൽ പ്രാബല്യത്തിൽ വരുമെന്ന് പ്രഖ്യാപിച്ച് കേന്ദ്ര സർക്കാർ മൂന്ന് ഗസറ്റ് വിജ്ഞാപനങ്ങൾ പുറപ്പെടുവിച്ചതായി പത്ര റിപ്പോർട്ടുകൾ പുറത്തുവന്നു. എന്നാൽ ഭാരതീയ നാഗരിക് സുരക്ഷാ സംഹിതക്ക് കീഴിലുള്ള *അപകടം ഉണ്ടാക്കിയശേഷം ഓടി രക്ഷപ്പെടുക* കേസുകളുമായി ബന്ധപ്പെട്ട വ്യവസ്ഥയും ഇത് താൽക്കാലികമായി നിർത്തിവച്ചതായി റിപ്പോർട്ടുണ്ട്.

## ഇതും കാണുക
* ഭാരതീയ പൗര സുരക്ഷാ സംഹിത
* ഭാരതീയ സാക്ഷ്യ നിയമം, 2023

## അവലംബം

വർഗ്ഗം:ഇന്ത്യൻ നിയമം
വർഗ്ഗം:നിയമം